open-index/open-wikipedia-markdown huggingface dataset:
1978-79 NBA մրցաշրջան

**1978-79 NBA մրցաշրջան**, դարձել է Բասկետբոլի ազգային ասոցիացիայի 33-րդ մրցաշրջանը։ Մրցաշրջանի չեմպիոնը դարձել է «Սիեթլ Սուպերսոնիքս» ակումբը։ Եզրափակչում՝ վեց խաղերի արդյունքնում, «Սուպերսոնիքս»-ը հաղթել է «Վաշինգտոն Բուլեթս»-ին։

1978 թվականի NBA դրաֆթի «Պորտլենդ Թրեյլ Բլեյզերս» ակումբի կողմից՝ առաջին համարի ներքո ընտրվել է կենտրոնական Մայքլ Թոմփսոնը։ Դրաֆի ժամանակ 4-րդ համարի ներքո ընտրվել է Մայքլ Ռեյ Ռիչարդսոնը, 6-րդ համարի ներքո՝ Լարի Բըրդը, իսկ 9-րդ համարի ներքո՝ Ռեջի Տեուսը։ Սակայն Լարի Բըրդը մնացել է համալսարանում, որպեսզի շարունակի իր ուսումը, իսկ NBA-ում նրա առաջնախաղը տեղի է ունեցել հաջորդ մրցաշրջանին։

## Պարբերական առաջնություն

### Ըստ դիվիզիոննների
: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

### Ըստ կոնֆերենցիաների

## Փլեյ Օֆ

## Ցուցանիշներով առաջնորդներ

## Մրցանակներ ըստ մրցաշրջանի արդյունքներ
* **NBA ամենաթանկ խաղացող:** Մոզես Մելոուն, Հյուստոն Ռոքեթս
* **Եզրափակչի ամենաթանկ խաղացող:** Դենիս Ջոնսոն, Սիեթլ Սուպերսոնիքս
* **[[NBA տարվա սկսնակ]]:** Ֆիլ Ֆորդ, Կանզաս Սիթի Քինգս
* **[[NBA տարվա մարզիչ|Տարվա մարզիչ]]:** Կոտոն Ֆիտցիմոնս, Կանզաս Սիթի Քինգս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Մարկես Ջոնսոն
** Հ Էլվին Հեյզ 
** Կ Մոզես Մելոուն
** Պ Ջորջ Գերվին
** Պ Փոլ Ուեսթֆալ

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Ուոլթեր Դևիս
** Հ Բոբ Դենդրիջ
** Կ Քարիմ Աբդուլ-Ջաբար
** Պ Ուորլդ Բի Ֆրի
** Պ Ֆիլ Ֆորդ

* **[[NBA սկսնակների հավաքական]]**
** Ֆիլ Ֆորդ
** Մայքլ Թոմփսոն
** Ռոն Բրյուեր
** Ռեջի Տեուս
** Տերի Թայլեր

* **[[NBA բոլոր աստղերի պաշտպանության հավաքական|Բոլոր աստղերի ապշտպանության առաջին հավաքական]]:**
** Բոբի Ջոնս
** Բոբ Դենդրիջ
** Քարիմ Աբդուլ-Ջաբար
** Դենիս Ջոնսոն
** Դոն Բյուզ

* **[[NBA բոլոր աստղերի պաշտպանության հավաքական|Բոլոր աստղերի ապշտպանության երկրորդ հավաքական]]:**
** Մորիս Լուկաս
** Մայքլ Լեոն Կար
** Մոզես Մելոուն
** Լայնել Հոլինզ
** Էդի Ջոնսոն

## Մեկնաբանություններ

## Աղբյուրներ
* 1978-79 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
Վահե Հովակիմյան

**Վահե (Վլադիմիր) Կարապետի Հովակիմյան** (), հայ բանաստեղծ, բանասիրական գիտությունների թեկնածու, ԽՍՀՄ գրողների միության անդամ (1963), ԽՄԿԿ անդամ (1971)։

## Կենսագրություն
Վահե Հովակիմյանը ծնվել է 1929 թվականին, Ադրբեջանական ԽՍՀ Շամխորի շրջանի Լեռնային Ջագիր գյուղում։ 1953 թվականին ավարտել է Երևանի Խաչատուր Աբովյանի անվան հայկական մանկավարժական ինստիտուտի հոգեբանության, տրամաբանության և լեզվի ֆակուլտետը։ 1953-1956 թվականներին ուսուցչություն է արել հայրենի գյուղում։ 1957 թվականին եղել է «Կարմիր Շամխոր» շրջանային թերթի (Ադրբեջանական ԽՍՀ Շամխորի շրջան) պատասխանատու քարտուղար, 1958-1968 թվականներին՝ Բաքվում լույս տեսնող «Գրական Ադրբեջան» հանդեսի պատասխանատու քարտուղարը։ 1968 թվականին փոխադրվել է Երևան։ 1968-1973 թվականներին եղել է Երևանի Խաչատուր Աբովյանի անվան հայկական մանկավարժական ինստիտուտի հրատարակչության տնօրեն։ 1975 թվականից աշխատել է նույն ինստիտուտի հոգեբանության պրոբլեմային լաբորատորիայում որպես ավագ գիտաշխատող էսթետիկայի գծով։ Միաժամանակ 1976 թվականից արտասահմանյան գրականություն է դասավանդել Կիրովականի մանկավարժական ինստիտուտում։ 1975 թվականին «Գևորգ Էմին և խորհրդային պոեզիայի մի քանի հարցեր» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։

## Երկեր
* Վառվող անուրջներ, Բաքու, 1962, 50 էջ։
* Մի գիշեր առանց սրտի, Բաքու, 1965, 62 էջ։
* Եվ բացվում է աշխարհը, Բաքու, 1967, 94 էջ։
* Ներբող բարձունքի, Երևան, «Հայաստան», 1971, 93 էջ։
* Գրիգոր Նարեկացի, Երևան, Երևանի Խաչատուր Աբովյանի անվան մանկավարժական ինստիտուտի հրատարակչություն, 1980, 27 էջ։

## Թարգմանություններ

* Աշուղ Ալեսկեր։ Երգեր.- Երևան։ Հայաստան, 1972.- 107 էջ։ 
* Ասիայի և Աֆրիկայի բանաստեղծները.- Երևան։ Հայպետհրատ, 1958.- 217 էջ.- Բովանդ-ից՝ Որոշ ստեղծագործություններ։
* Խազարի երգը։ Ադրբեջանական քնարերգություն.- Երևան։ Սովետական գրող, 1982.- 296 էջ։ 
* Խազրի Նաբի։ Հովիտներ.- Երևան։ Հայաստան, 1974.- 135 էջ։ 
* Ղազախ բանաստեղծներ.- Երևան։ Հայաստան, 1968.- 255 էջ։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Բանասիրական գիտությունների թեկնածուներ
Կատեգորիա:ԽՍՀՄ գրողների միության անդամներ
Կատեգորիա:ՀՊՄՀ շրջանավարտներ
Կատեգորիա:ԽՄԿԿ անդամներ
Երիցարոտ

**Երիցարոտ**, լեռնանցք Հայաստանի Սյունիքի մարզում, Զանգեզուրի լեռներում, Ցղունի գյուղից 4 կմ հյուսիս-արևմուտք։ Բարձրություն 2894 մ։

## Ծանոթագրություններ

Կատեգորիա:Սյունիքի մարզի լեռնանցքներ
Կատեգորիա:Զանգեզուրի լեռնաշղթա
Զաքյան

**Զաքյան**, հայկական ազգանուն։

## Հայտնի կրողներ
* Իրինա Զավենի Զաքյան (ծնվ. 1965), օպերային երգչուհի, սոպարնո։
* Ռոման Սեմյոնի Զաքյան (ծնվ. 1936), լրագրող, ֆոտոլրագրող, ֆոտոթղթակից, լուսանկարիչ։
* Սիմոն Գևորգի Զաքյան (*[[Զաքիյան]]*, 1899-1942), խորհրդային բանակի գնդապետ, դիվիզիայի հրամանատար։

## Տես նաև
* Զաքարյան
* Զաքոյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Փոլ Ուեսթֆալ

**Փոլ Ուեսթֆալ** (, ), ամերիկացի պրոֆեսիոնալ բասկետբոլիստ և մարզիչ։

## Խաղացողի կարիերա
Խաղացել է հարձակվող պաշտպանի դիրքում։ Սովորել է Հարավային Կալիֆոռնիայի համալսարանում։ 1972 թվականի NBA դրաֆթի ժամանակ ընտրվել է «Բոստոն Սելտիքս» ակումբի կողմից՝ 10-րդ համարի ներքո։ Հետագայում հանդես է եկել «Ֆինիքս Սանս», «Սիեթլ Սուպերսոնիքս» և «Նյու Յորք Նիքս» ակումբների կազմում։ NBA-ում, ընդհանուր առմամբ, անցկացրել է 12 մրցաշրջան։ 1973-74 թվականների մրցաշրջանին Ուեսթֆալ Սելտիքսի կազմում դարձել է NBA չեմպիոն։ 1968 թվականին ճանաչվել է ավագ դպրոցում սովորողների միջև լավագույն բասկետբոլիստ։ Հինգ անգամ մասնակցել է NBA բոլոր աստղերի խաղին (1977-1981)։ Երեք անգամ ընդգրկվել է NBA բոլոր աստղերի առաջին հավաքականի կազմում (1977, 1979 և 1980), ինչպես նաև մեկ անգամ NBA բոլոր աստղերի երկրորդ հավաքականի կազմում (1978)։ «Սանս»-ում նրա կողմից անմահացված է 44-րդ համարը։ NBA կարիերայի ընթացքում, ընդհանուր առմամբ, պաղացել է 823 խաղ, որոնց ժամանակ հավաքել 12 809 միավոր (15,6 մ/խ), կատարել 1580 անդրադարձ, 3591 փոխանցում, 1022 խլում և 262 բլոկշոտ։

## Մարզչի կարիերա
Խաղացողի կարիերայի ավարտից հետո մարզել է «Ֆինիքս Սանս» (1988-1996), «Սիեթլ Սուպերսոնիքս» (1998-2000) և «Սակրամենտո Քինգս» (2009-2012) ակումբները։

Երկու անգամ նշանակվել է Արևմտյան կոնֆերենցիայի NBA բոլոր աստղերի խաղի գլխավոր մարզիչ (1993, 1995)։

## Ծանոթագրություններ

## Արտաքին հղումներ
* Վիճակագրությունը NBA.com կայքում
* Մարզչի կարիերա

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Կատեգորիա:Ֆինիքս Սանսի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Ադամ ՄաքՔեյ

**Ադամ ՄաքՔեյ** (), ամերիկացի դերասան, կինոռեժիսոր, սցենարիստ և պրոդյուսեր։

## Կենսագրություն
Ադամ ՄաքՔեյը ծնվել է 1968 թվականի ապրիլի 17-ին, Ֆիլադելֆիա քաղաքում, Պենսիլվանիա նահանգում։ Ավարտել է *Great Valley* միջնակարգ դպրոցը` Մալվերնում, այնուհետև սովորել է Պենսիլվանիայի համալսարանում և Թեմփլ համալսարանում։ *Upright Citizens Brigade*կատակերգական թատերախմբի հիմնադիրներից մեկն է։ Improv Olympic Theater-ի շրջանավարտների շարքին է դասվում, ինչպիսիք են` Վինս Վոն, Մայք Մայերսը, Քրիս Ֆարլին, Թինա Ֆեյը, Էմի Պոլերը։

2000 թվականին մի քանի կարճամետրաժ ֆիլմեր է ստեղծել «Saturday Night Live» հեռուստաշոուի համար։ 2004 թվականին նկարահանել է իր առաջին լիամետրաժ գեղարվեստական ֆիլմը`  «Մրջյուն-մարդ» (2015)։ 2015 թվականին թողարկվել է «Իջեցման խաղ» ֆիլմը,որի սցենարիսներից մեկը Ադամ ՄաքՔեյն էր։ Ֆիլմը սցենարը հիմնված է Մայքլ Լյուիսի «Իջեցման մեծ խաղ։ Ֆինանսական դժբախտության գաղտնի զսպանակներ» գրքի վրա։ 2016 թվականին Ադամը առաջադրվել է «Օսկար» մրցանակի` Լավագույն հարմարեցված սցենար և  «Ոսկե գլոբուս»-ի` լավագույն սցենար կատեգորիաներում։ Արդյունքում արժանացել է «Օսկարի»։

2018 թվականին նկարահանված «Իշխանություն» ֆիլմը, որտեղ գլխավոր դերերը մարմնավորում են Ադամ ՄաքՔեյը և Քրիստիան Բեյլը, Ոսկե գլոբուս մրցանակաբաշխությանը արժանացել է 6 անվանակարգերի։ Ինչպես նաև այդ ֆիլմի համար Ադամ ՄաքՔեյը առաջադրվել է «Օսկարի»` ռեժիսորի լավագույն աշխատանք և լավագույն օրիգինալ սցենար կատեգորիաներում։

## Անձնական կյանք
Ադամ ՄաքՔեյը ամուսնացել է 1999 թվականին Շիրե Պիվենի հետ։ Նրանք երկու դուստր ունեն` Լիլի Ռոուզը և Պերլը։

## Ծանոթագրություններ

## Արտաքին հղումներ
* 
* На сайте All Movie Guide (англ.)

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի կինոսցենարիստներ
Կատեգորիա:Օսկարակիրներ
Կատեգորիա:«Էմմի» մրցանակի դափնեկիրներ
Թահսին Սայիդ Ալի Բեկ

**Թահսին Սայիդ Ալի Բեկ** (, ), ով ավելի հայտնի էր որպես պարզապես **Թահսին Սայիդ** , ազգությամբ եզդի հասարակական գործիչ, եզդի ժողովրդի ժառանգական առաջնորդ՝ միր, Շեյխանի 13-րդ էմիր, Եզդիների գերագույն հոգևոր խորհրդի նախահան, ով ներկայացնում էր եզդիներին պետությունների և այլ ցեղերի հետ հարաբերություններում։ Թահսին Սայիդի տոհմը ծագում է Բադրա քաղաքից։ Չնայած Թահսին Սայիդի տոհմը ծագում էր Բադրա քաղաքից, իր նստավայրը գտնվում էր Այն Սիֆնի քաղաքում։

Միրի տիտղոսը ժառանգաբար փոխանցվում է հորից որդուն, ուստի Թահսին Սայիդը ժառանգել էր այդ կոչումը իր հորից՝ Սայիդ Բեկից, ով մահացել էր 1944 թվականին։ Թահսին Սայիդի որդին է Հազիմ Թահսին Սայիդ։

## Կենսագրություն
Ծնվել է 1933 թվականին։

Մահացել է 2019 թվականի հունվարի 28-ին Հաննովերում։

## Տես նաև
* Եզդիխանե

## Ծանոթագրություններ

Կատեգորիա:Իրաքի քաղաքական գործիչներ
Կատեգորիա:Իրաքի եզդիներ
Կատեգորիա:Եզդի էմիրներ
Երկդաստանց

**Երկդաստանց**, - լեռ Հայաստանի Սյունիքի մարզում, Մեղրու լեռների հյուսիս-արևմտյան մասում, Մեղրի գետի ձախափնյակում, Կալեր գյուղատեղիից 4,5 կմ հարավ-արևմուտք։ Բարձրություն 2497 մ։

## Ծանոթագրություններ

Կատեգորիա:Սյունիքի մարզի լեռներ
Երկու ջրի մեջ

**Երկու ջրի մեջ**, հանդ Հայաստանի Գեղարքունիքի մարզում, Կլորսար լեռան հյուսիսային լանջին, Արծվանիստ և Խաչաղբյուր գետերի միախառնման մասում, Արծվանիստ գյուղից 4 կմ հարավ։

## Ծանոթագրություններ

Կատեգորիա:Գեղարքունիքի մարզի աշխարհագրություն
Հերցլի թանգարան

**Հերցլի թանգարան** (, ), հուշահամալիր թանգարան, որը զբաղվում է Թեոդոր Հերցլի ժառանգության ուսումնասիրությամբ և պահպանմամբ։ Թանգարանը գտնվում է Երուսաղեմում, Հերցլի լեռան վրա գտնվող հրապարակում։

## Պատմություն
1905 թվականին, Թեոդոր Հերցլի մահվանից անմիջապես հետո, անգլո-պաղեստինյան բանկը ձեռք բերեց շուրջ  2000 դունամ (2 կմ²) հողատարածք, որը հետագայում կոչվեց «Շիկամկան անտառ» կամ էլ «Հերցլի անտառ», գյուղատնտեսական ֆերմա ստեղծելու և վարչական շենք կառուցելու նպատակով, որը հետագայում պետք է օգտագործվեր նաև որպես Հերցլի թանգարան, բայց այդտեղ թանգարան այդպես էլ չստեղծվեց։

Թանգարանը բացվեց 1960 թվականին Հերցլի լեռան վրա։ Թանգարանում ներկայացված էին Թեոդոր Հերցլի կյանքի  և գործունեության մասին պատմող   ցուցանմուշներ, ներառյալ ռեստավրացիայի ենթարկված նրա Վիեննայի աշխատասենյակը իր կահույքով և արխիվային նյութերով։ Թանգարանը երկար տարիներ գտնվում էր բարձիթողի վիճակում և 2000 թվականին փակվեց։

## Թանգարանային համալիր և ցուցանմուշներ
Դոկտոր Դեվիդ Բրիկստոնի նախաձեռնությամբ Թեոդոր Հերցլի մահվան 100-ամյակի կապակցությամբ վերանորոգված և արդիականացված թանգարանը 2005 թվականին վերաբացվեց։ Նոր թանգարանում ներկայացված են չորս տեսալսողական ցուցադրություններ, մեկը նվիրված է Հերցլի դեպի սիոնիզմ անցած ուղուն, մյուսը նրա գործունեությանը և սիոնիստական քաղաքականությանը, երրորդը՝ նրա ուսմունքին, չորրորդը՝ Իսրայել պետության ձեռքբերումներին, որոնց մասին պատմվում է  Հերցլի «Հին Նոր երկիրը» գրքում։ Հերցլի վերականգնված աշխատասենյակը նույնպես ընդգրկված է նոր թանգարանի ցուցադրություններում։

Թանգարանային համալիրը իր մեջ ներառում է երկու կրթական կենտրոններ, «Դոկտոր Արյե Ցիմուկի անվան սիոնիզմի ուսումնասիրության կրթական կենտրոն» և «Ստելլա և Ալեքսանդր Մարգուլիսների անվան կրթական կենտրոն», որը համարվում է  սիոնիզմի ուսումնասիրության ազգային կենտրոն։ Հերցլի կենտրոնը կառավարվում է Համաշխարհային սիոնիստական կազմակերպության կողմից, որը հիմնադրել էր Հերցլը առաջին սիոնիստական կոնգրեսում։

## Նորմանի այգի հուշահամալիր
Հերցլի թանգարանի ու Ստելլա և Ալեքսանդր Մարգուլիսների անվան կրթական կենտրոնի միջև գտնվող այգին կոչվել է Թեոդոր Հերցլի թոռան Ստիվեն Նորմանի անվամբ։  Սա այն վայրն է,  որտեղ հավաքվում են զբոսաշրջիկների և ուսանողների խմբերը, որպեսզի լսեն Հերցլ լեռան պատմությունը։  Այգու պատերից մեկի վրա գրված Ստիվեն Նորմանից մի հատվածում նշված է. «Դուք կզարմանաք Պաղեստինի հրեա երիտասարդությամբ, իմանալով, որ նա ունի ազատության խորհրդանիշ», որը թվագրված է 1945 թվական։

## Պատկերասրահ

The Herzl Museum IMG_1154.JPG|Թանգարանի ճակատային մասը
The Herzl Museum IMG_1155.JPG|Երուսաղեմի խճանկարային քարտեզը թանգրաանի ճակտոնին
Mekor Hayim Neighborhood on a Mosaic map at Mount Herzl in Jerusalem (7723607298).jpg


## Ծանոթագրություններ

## Արտաքին հղումներ
* Պաշտոնական կայք
* דוד הכהן, משפצים את מוזיאון הרצל, 24 ביולי 2003, מתוך אתר ynet
* Հերլի գրասենյակի վերակառուցում

Կատեգորիա:2005 հիմնադրումներ Իսրայելում
Կատեգորիա:2005 հիմնադրված թանգարաններ
Կատեգորիա:Երուսաղեմի թանգարաններ
Կատեգորիա:Իսրայելի պատմություն
Կատեգորիա:Հերցլի լեռ
Կատեգորիա:Սիոնիզմ
Ֆլեյտահարը

**«Ֆլեյտահարը»** (), Էդուարդ Մանեի նկարը, որ նա վրձնել է  1866 թվականին։

1865 թվականին Իսպանիայում ճանապարհորդելու ժամանակ  Մանեն այցելել է Պրադո, ծանոթացել է Դիեգո Վելասկեսի  աշխատանքների հետ,  որոնք նրա վրա մեծ տպավորություն են թողել։ Անրի Ֆանտեն–Լատուրին գրված նամակում Մանեն գրել է Պաբլո դե Վալիադոլիդի դիմանկարի մասին․ *«Բոլոր նկարներից ամենահետաքրքիրը  դա [[Ֆիլիպ IV]]–ի ժամանակաշրջանի հայտնի դերասանի [[դիմանկար]]ն է։  Նկարի հիմնապաստառն անհետանում է, և մարդու շուրջ մնում է միայն օդը»։*  Վերադառնալով Ֆրանսիա՝ նկարիչը սկսել է վրձնել մի նկար, որը պատկերում է իսպանական բանակի համազգեստով գնդի ֆլեյտահարի՝ չեզոք հիմնապաստառով։

Նմանակելով Վելասկեսին՝ Մանեն հիմնապաստառին տվել է մի փոքր խորություն՝ աննշան անցումներով՝ ուղղահայացից դեպի հորիզոնական հարթություն։ Համաձայն արվեստաբան Պետեր Հայնց Ֆայստի՝ դրանով նա ցույցադրել է միայնակ խոշոր պատկերի  գեղարվեստական տպավորության գեղեցկությունը, որն  ընդգծված է հիմնապաստառի մակերևույթի ուրվագծում»։ Պատկերված անձը, որը վրձնվել է իմպաստո տեխնիկայով, սահմանափակ  ներկապնակով  և կտրուկ հակադրված լինելով նկարի միագույն հիմնապաստառին, իրական  է, տպավորիչ և կենսական ուժերով լի։ Վելասկեսի ազդեցությունը զգացվել է նաև անձի ընտրության հարցում․ այն դարձել է Կայսրական գվարդիայի երիտասարդ երաժիշտը՝  «իսպանացի գրանդի բնավորությամբ», որին ուղարկել է մայոր Իպոլիտ Լեժոն՝ Մանեի ծանոթը։ Լեոն Լեենխոֆը և Վիկտորինա Մյորանը որոնց դեմքով և կազմվածքով նման է տղան, նույնպես կարող էին բնորդներ հանդիսանալ նկարի ստեղծման համար։

[thumb|150px|left|[Պաբլո դե Վալիադոլիդ (Վելասկես)|Պաբլո դե Վալիադոլիդի դիմանկարը Վելասկեսի վրձնին պատկանող, խթանել է Մանեին՝ ստեղծելու  «Ֆլեյտահարը»]] «Ֆլեյտահար» անվանված նկարը   1866 թվականին մերժվել է Սալոնի ժյուրիի կողմից։ Էմիլ Զոլան, որը Մանեի տաղանդի առաջին երկրպագուներից էր, դատավորների որոշումից զարմացած՝ «Էվենման» թերթում հրատարակել է մի շարք գովեստի հոդվածներ՝ Մանեի գեղանկարչության իրական և արդիական լինելու մասին։ Գուստավ Կուրբեի օրինակով՝ նկարիչն իր անձնական միջոցներով կազմակերպել է իր աշխատանքների՝ այդ թվում «Ֆլեյտահարի» ցուցադրությունը՝ 1867 թվականի համաշխարհային ցուցադրության հարևանությամբ։ Անսովոր  գեղարվեստական ձևավորման՝ նկարում հիմնապաստառի բացակայության համար, այն  առաջացրել է զանգվածային լրատվամիջոցների ծիծաղը։

1872 թվականին   «Ֆլեյտահարը»  ձեռք է բերել Պոլ Դյուրան–Ռյուելը։ 1873–1893 թվականներին  նկարը պատկանել է կոմպոզիտոր Ժան–Բատիստ Ֆորին՝ Մանեի ծանոթին, որից հետո նորից հայտնվել է Պոլ Դյուրան–Ռյուելի մոտ։ «Ֆլեյտահարի» վերջին մասնավոր սեփականատերը եղել է գրաֆ Իսահակ դե Կամոնդոն, որից էլ այն անցել է ֆրանսիական կառավարության սեփականությանը՝ որպես 1911 թվականին ունեցած սեփականության դիմաց հարկերից խուսափելու փոխհատուցում։  1914 թվականին նկարը  տեղափոխվել է Լուվր և այնտեղ մնացել է մինչև 1947 թվականը,  որից հետո  իմպրեսիոնիստների և հետիմպրեսիոնիստների այլ ստեղծագործությունների հետ տեղափոխվել է Ժյո դը պոմ0ի պատկերասրահ։ 1983 թվականին նկարն ընդգրկվել է Մանեի՝ հետադարձ հայացք խոշոր   աշխատանքների կազմում, որն անց է կացվել Փարիզի Մեծ պալատում՝ նկարչի մահվան 100-ամյա տարելիցի կապակցությամբ։ 1986 թվականից մինչ օրս պահպանվում է Օրսե թանգարանի  14–րդ սրահում։

## Ծանոթագրություններ

Կատեգորիա:1866 նկարներ
Կատեգորիա:Էդուարդ Մանեի նկարներ
Կուլագա (ուտեստ)

**Կուլագա** (*[[սալամաթա]]*, *կիսելիցա*, ), սլավոնական ազգային թթվաքաղցր ուտեստ՝ պատրաստված տարեկանի հացից։ Կուլագան ալյուրե շիլա է։ Գոյություն ունի երկու տարբերակով. իրական կուլագա՝ բռինչով, և կալուգա՝ հատապտղային, որը բելառուսական տարբերակն է։ Արտաքին տեսքով կուլգան հիշեցնում է թանձր շիլա, այն կարելի է դանակով կտրել։ Կուլագայի գույնը ոսկեգույն, կաթնագույն-վարդագույնի խառնուրդ է։ Կուլագան մատուցում են սառը վիճակում։ Եղել է ինչպես ամենօրյա, այնպես էլ ծիսական և տոնական ուտեստ, Բելառուսում ավանդաբար պատրաստվում էր Իվան Կուպալա տոնի ժամանակ։

Ֆասմերի բառարանում «կուլագա»-ն ունի այսպիսի մեկնաբանություն՝ «տարեկանի խմոր, ածիկից և տարեկան խմորից պատրաստված շիլա»:

## Իրական կուլագա
Իրական կուլագան պատրաստվում է տարեկանի ածիկից, տարեկանի ալյուրից, բռինչից՝ առանց որևէ քաղցր հավելման (շաքարի, մեղրի)։ Ածիկը լուծում են եռման ջրի մեջ, ապա մեկ ժամ թողնում են, որպեսզի սառի, այնուհետև ավելացնում են երկու անգամ ավելի շատ տարեկանի ալյուր, հունցում են խմորը և այն թողնում են, որպեսզի սառի՝ մինչև գոլացած կաթի ջերմաստիճանին հասնելը (28—25 °С): Դրանից հետո խմորը թթվեցնում են տարեկանի հացի հացակեղևով, և երբ խմորը թթվում է, այն դնում են նախապես տաքացրած ռուսական վառարանի մեջ և թողնում են մի քանի ժամով՝ սովորաբար գիշերը դնում են և թողնում մինչ առավոտ (8-10 ժամ)։ Ընդ որում՝ ափսեն ամուր փակում են և լրացուցիչ խմոր են քսում՝ հերմետիզացիա ստեղծելու նպատակով։

Կուլագան ստեղծվում է թույլ տաքացման պայմաններում ընթացող խմորման պրոցեսում։ արդյունքում ձևավորվում են հատուկ ֆերմենտներ, որոնք հարուստ են В12, *Bi5f* և վիտամինային այլ խմբերով, որոնք տոկոֆերոլների հետ միասին ձևավորվում են խմորման ընթացքում, ինչպես նաև հարուստ է բռինչի ակտիվ վիտամիններով (*С* և *Р*), որոնց շնորհիվ բռինչը համարում են նաև «ամենաբույժ» մթերք։ Իզուր չէ, որ կուլագան օգտագործվում էր տարատեսակ հիվանդությունների դեմ (մրսածության, նյարդային, սիրտ-անոթային, երիկամային, լեղաքարային, լյարդային) և տալիս էր միանշանակ դրական արդյունք։ Միաժամանակ, այս ուտեստն ունօ յուրահատուկ և անկրկնելի թթվաքաղցր համ։ Սակայն հարկ է նշել, որ և՛ համը, և՛ բուժիչ հատկությունները պատրաստման հատուկ պայմանների շնորհիվ են ձևավորվում, և դա կապված չէ սերմնահատիկների ընտրության հետ։

## Բելառուսական կուլագա
Բելառուսական կուլագան պատրաստվում է ավելի արագ և ավելի պարզ՝ առանց ածիկի։ Դրա պատրաստման համար խառնում են 100 գրամ տարեկանի ալյուր և հատապտուղներ (խառնուրդի մեջ հաճախ ներառվում են՝ ազնվամորի, սև հապալաս) և մի փոքր շաքարավազ (100 գ) կամ մեղր (1-2 ճաշի գդալ)։ Այնուհետև խառնուրդը դրվում է վառարանի կամ ջեռոցի մեջ, հետո սառեցվում է։ Հատապտուղների շնորհիվ բելառուսական կուլագան բավականին համեղ է, բայց իրական կուլագայի համեմատությամբ՝ չունի բուժիչ հատկություններ և հեռու է վերջինիս համից։

## Տես նաև
* Մեղրագինի

## Ծանոթագրություններ

## Գրականություն
* 
* 
* 
* Кулага — живое тесто // *Кайрос Н.* Пробиотики и ферменты — суперфуд XXI века — Спб.: Питер, 2013 — С. 184—190
* 

Կատեգորիա:Բելառուսական խոհանոց
Կատեգորիա:Խոհանոց
Կատեգորիա:Համաշխարհային խոհանոց
Կատեգորիա:Ուտեստներ այբբենական կարգով
Վաչագան Հովհաննիսյան (բանաստեղծ)

**Վաչագան Հովեի Հովհաննիսյան** (), հայ բանաստեղծ, մանկավարժ, լրագրող, ԽՍՀՄ գրողների միության անդամ (1969)։

## Կենսագրություն
Վաչագան Հովհաննիսյանը ծնվել է 1931 թվականի օգոստոսի 23-ին, Թալինի շրջանի Ներքին Բազմաբերդ գյուղում։ 1954 թվականին ավարտել է Էջմիածնի Գևորգյան հոգևոր ճեմարանը։ 1955-1956 թվականներին աշխատել է Երևանի պոլիգրաֆկոմբինատում որպես գրաշար։ 1967 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։ 1965-1968 թվականներին աշխատել է Հայպետհրատում որպես տեխնիկական խմբագիր։ Վարդգես Պետրոսյանի հետ միասին հիմնադրել է «Գարուն» ամսագիրը։  Երկար տարիներ աշխատել է Էջմիածնի Գևորգյան ճեմարանում որպես փոխտեսուչ, Գևորգյան ճեմարանում դասավանդել է  հայոց լեզու և գրականություն։ Եղել է Հայաստանում «Աստվածաշնչյան ընկերության» հիմնադիրն ու տնօրենը։ Զբաղվել է գիտամանկավարժական գործունեությամբ։

## Հուշ-երեկոներ
* 2001 թվականին Հայաստանի գրողների միությունում տեղի է ունեցել Վաչագան Հովհաննիսյանի 70-ամյակին նվիրված երեկո։ 
* Վաչագան Հովհաննիսյանի 85-ամյակին նվիրված միջոցառումը տեղի է ունեցել Ավետիք Իսահակյանի անվան կենտրոնական գրադարանում։ 
* 2016 թվականին Հոկտեմբերի 14-ին Իսահակյանի անվան կենտրոնական գրադարանում տեղի ունեցավ հուշ-ցերեկույթ նվիրված բանաստեղծ Վաչագան Հովհաննիսյանի 85-ամյակին։ 
* 
* 2021 թվականին Վաչագան Հովհաննիսյանի ծննդյան 90-ամյակի հուշ-երեկոն տեղի է ունեցել Սբ. Էջմիածնում։

## Ընտանիք
* Որդի՝ Հովիկ Հովեյան (Հովհաննիսյան), բանաստեղծ, թարգմանիչ, ՀՀ մշակույթի վաստակավոր գործիչ,
* Որդի՝ Վահան Հովհաննիսյան,
* Դուստր՝ Արուսյակ Հովհաննիսյան, մանկավարժական գիտությունների թեկնածու, դոցենտ,
* Դուստր՝ Անահիտ Հովհաննիսյան,
* Թոռնուհի՝ Շողեր Հովեյան, դաշնակահար միջազգային մրցույթների դափնեկիր։

## Հիշատակ
Էջմիածին քաղաքում գործում է Վաչագան Հովհաննիսյանի անվան գրադարան։

## Երկեր
Մոսկվայում ռուսերեն հրատարակվել է Հովհաննիսյանի «Հավատի գույնը» գիրքը։
* Վաղվա համար, Երևան, Հայպետհրատ, 1963, 56 էջ։
* Սրտի զարկեր, Երևան, «Հայաստան», 1967, 128 էջ։
* Աշխարհն իմ մեջ, Երևան, «Հայաստան», 1972, 100 էջ։
* Կարոտի գույնը, Երևան, «Հայաստան», 1975, 192 էջ։
* Հողի կանչը, Երևան, «Սովետական գրող» հրատարակչություն, 1978, 210 էջ։
* Իմ անուշ մերիկ։ Բանաստեղծություններ և պոեմներ, Սովետական գրող, 1988, 158 էջ։
* Խորան սիրո և հավատի, Էջմիածին, 1993, 111 էջ։
* Լեռան ճամփան, Երևան, «Հայաստանի գրողների միության հրատարակչություն» , 2001, 93 էջ։

## Ծանոթագրություններ

Կատեգորիա:Էջմիածնի Գևորգյան ճեմարանի սաներ
Կատեգորիա:ԽՍՀՄ գրողների միության անդամներ
Կատեգորիա:ՀՊՄՀ շրջանավարտներ
Կատեգորիա:Հայ բանաստեղծներ
Կատեգորիա:Հայ լրագրողներ
Կատեգորիա:Հայ մանկավարժներ
Վաչագան Հովհաննիսյան (այլ կիրառումներ)

**Վաչագան Հովհաննիսյան** անունը կարող է վերաբերել հետևյալ անձանց՝

* Վաչագան Հովեի Հովհաննիսյան, (օգոստոսի 23, 1931, Ներքին Բազմաբերդ, Արագածոտնի մարզ, Հայաստան, ԽՍՀՄ- 1999), հայ բանաստեղծ, մանկավարժ, լրագրող, ԽՍՀՄ գրողների միության անդամ 1969 թվականից։ 
* Վաչագան Արտաշեսի Հովհաննիսյան, (1929, մայիսի 13, գ․ Մուլքի, Արագածոտնի մարզում - 20՞՞, Երևան), մաթեմատիկայի դասավանդման մեթոդիկայի բնագավառի գիտնական։ Մանկավարժական գիտությունների դոկտոր (1986), պրոֆեսոր (1988)։
Աթաթուրքի թանգարան (Շիշլի)

**Աթաթուրքի թանգարան** (), պատմական տուն-թանգարան, որը նվիրված է Թուրքիայի Հանրապետության առաջին նախագահ Մուսթաֆա Քեմալ Աթաթուրքի կյանքին։ Այն գտնվում է Ստամբուլի եվրոպական մասում գտնվող Շիշլի թաղամասում։

Թանգարանը տեղակայված է 1908 թվականին կառուցված եռահարկ շենքում։ Քեմալը վարձել է շենքը սիրիական ճակատից վերադառնալուց հետո և ապրել այստեղ իր մոր` Զյուբեյդե հանըմի, քրոջ` Մաքլուբեի և որդեգիր տղայի` Աբդուրահիմի հետ։

Նա այստեղ ապրել է մինչև 1919 թվականի մայիսի 16-ը, երբ Բանդըրմա նավով նավարկել է դեպի Սամսուն` Էրզրումում IX բանակին հասնելու ճանապարհին։

Տունը 1928 թվականին գնվել է Ստամբուլի քաղաքապետարանի կողմից և Աթաթուրքի որոշ անձնական իրեր բերվել են այստեղ։ Շինությունը վերածվել է թանգարանի և այցելուների համար բացվել է 1942 թվականի հունիսի 15-ին` կոչվելով Աթաթուրքի հեղափոխական թանգարան։

Թանգարանում պահվում են Աթաթուրքի այնպիսի անձնական իրեր, ինչպիսիք են նրա հագուստն ու հավաքածուները, ինչպես նաև` պատմական փաստաթղթեր, լուսանկարներ և նկարներ։

## Տես նաև
*Աթաթուրքի թանգարան (Սալոնիկ)

## Ծանոթագրություններ

## Արտաքին հղումներ
* Աթաթուրքի թանգարանի պատկերները 

Կատեգորիա:Ստամբուլի թանգարաններ
Կատեգորիա:Շիշլի
Կատեգորիա:1942 հիմնադրված թանգարաններ
Կատեգորիա:1942 հիմնադրումներ Թուրքիայում
Օդատե

, քաղաք Ճապոնիայում՝ Ակիտա պրեֆեկտուրյում։ 2015 թվականի փետրվար ամսվա տվյալների համաձայն՝ քաղաքի բնակչությունը կազմում է 74 862 մարդ, իսկ բնակչության խտությունը՝ 82 մարդ/կմ2։

Քաղաքը զբաղեցնում է 913,22 կմ2 տարածք։

## Աշխարհագրություն
Օդատեն գտնվում է Ակիտա պրեֆեկտուրայի հյուսիսային, լեռնային շրջանում։ Քաղաքը բոլոր կողմերից շրջապատված է լեռներով։ Քաղաքի որոշակի հատվածը գտնվում է «Տովադա Հացիմանտայի» ազգային պարկում։ Տարածքի մեծ մասը անտառապատ է։ Իր կղզու աշխարհագրական դիրքի պատճառով քաղաքում նկատվում են ձնառատ ձմեռներ։

### Հարևան քաղաքներ
*Կիտակիտա
*Կազունո
*Կոսակա
*Ֆուձիսատո
*Հիրոսակի
*Հիրակավա
*Օվանի
*Նիսեմեյա

### Կլիմա
Օդատեում տիրում է մերձարևադարձային մուսսոնային կլիմա՝ շոգ ամառներով և ցուրտ ձմեռներով։ Տեղումները առատ են ողջ տարվա ընթացքում և հասնում են առավելագույն ցուցանիշների օգոստոս, սեպտեմբեր և հոկտեմբեր ամիսներին։

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:1951 թվականին հիմնադրված բնակավայրեր
Կատեգորիա:Ճապոնիայի քաղաքներ
Հիրոսակի

thumb|Հիրոսակիի քաղաքապետարան
, քաղաք Ճապոնիայում՝ Աոմիրի պրեֆեկտուրայում։ 2017 թվականի տվյալների համաձայն՝ քաղաքի բնակչությունը կազմում է 174 171 մարդ, իսկ բնակչության խտությունը՝ 330 մարդ/կմ2։ Քաղաքը զբաղեցնում է 524,20 կմ2 տարածք։

## Աշխարհագրություն
Հիրոսակին տեղակայված է Աոմիրի պրեֆեկտուրայի արևմտյան հատվածում։ Սահամանակցում է Ակիտա պրեֆեկտուրայի հետ։

### Հարևան քաղաքներ
*Աոմորի պրեֆեկտուար
**Ցուգարա
**Հիրակավա
**Նիսիմեյա
*Ակիտա պրեֆեկտուրա
**Օդատե

## Բնակչություն
Բնակչության աճը ցույց տվող աղյուսակ․

## Կլիմա
Հիրոսակին ունի ցուրտ մերձարևադարձային մուսսոնային կլիմա։ Նկարագրվում է կարճ և տաք ամառներով և ցուրտ, երկար և ձնառատ ձմեռներով ։

## Ծանոթագրություններ

## Արտաիքն հղումներ
* Պաշտոնական կայք 

Կատեգորիա:Ճապոնիայի քաղաքներ
Հիրակավա

right|thumb|270px|Seibi-en
, քաղաք Ճապոնիայում՝ Աոմորի պրեֆեկտուրայում։ 2017 թվականի դեկտեմբերի տվյալների համաձայն՝ քաղաքի բնակչությունը կազմում է 31 708 մարդ, իսկ բնակչության խտությունը՝ 92 մարդ/կմ2։ Քաղաքը զբաղեցում է 346,01 կմ2 տարածք։

## Աշխարհագրություն
Հիրակավան տեղակայված է Տովադա լճի հյուսիս-արևելքում գտնվող լեռնապատ տարածքում։

### Հարևան քաղաքներ
*Աոմիրի պրեֆեկտուրա
**Աոմորի
**Հիրոսակի
**Կուրիոիսի
**Տովադա
*Ակիտա պրեֆեկտուրա
**Օդատե
**Կոսակա

## Բնակչություն
Բնակչության շարժը աղյուսակում․

## Կլիմա
Քաղաքը ցուրտ մերձարևադարձային մուսսոնային կլիմայի գոտում է, որտեղ բնորոշ են կարճ և տաք ամառները և ցուրտ ու երկար ձմեռները։




## Ծանոթագրություններ

## Արտաքին հղումներ
* 

Կատեգորիա:Ճապոնիայի քաղաքներ
Աոմորի (քաղաք)

, քաղաք Ճապոնիայում, Աոմորի պրեֆեկտուրայի մայրաքաղաքը։ 2017 թվականի ապրիլի տվյալների համաձայն՝ քաղաքի բնակչությունը կազմում է 287 800 մարդ, իսկ բնակչության խտությունը՝ 350 մարդ/կմ2։ Աոմորին Ճապոնիայի 48 արմատային քաղաքներից մեկն է։ Քաղաքը զբաղեցնում է 824,61 կմ2 տարածք։

## Աշխարհագրություն
thumb|center|700px|Աոմորի քաղաքը համանուն ծովածոցից
Աոմորին տեղակայված է համանուն պրեֆեկտուրայի կենտրոնական հատվածում։ Քաղաքի տարածքով անցնում են Կոմագոմե և Արակավա գետերը։

## Կլիմա
Աոմորիում տիրում է մերձարևադարձային մուսսոնային կլիմա՝ շոգ ամառներով և զով ձմեռներով։




## Բնակչություն
Քաղաքի բնակչության շարժը ներկայացված է աղյուսակում։

## Քույր քաղաքներ

## Ծանոթագրություններ

## Արտաքին հղումներ
*  

Կատեգորիա:Աոմորի պրեֆեկտուրայի քաղաքներ
Կատեգորիա:Ճապոնիայի բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի պրեֆեկտուրաների վարչական կենտրոններ
Կատեգորիա:Ճապոնիայի քաղաքներ
Ֆուկաուրա

right|thumb|270px|Ֆուկաուրայի քաղաքապետարան
, քաղաք Ճապոնիայում՝ Աոմորի պրեֆեկտուրայում։ 2017 թվականի նոյեմբերի տվյալների համաձայն՝ քաղաքի բնակչությունը կազմում է 8477 մարդ, իսկ բնակչության խտությունը՝ 17 մարդ/կմ2։

Քաղաքը զբաղեցնում է 488,85 կմ2 տարածք։

## Աշխարհագրություն
Ֆուկաուրան գտնվում է Աոմորի պրեֆեկտուրայում և սահմանակցում է Ճապոնական ծովի հետ։

### Հարևան քաղաքներ
*Աոմորի պրեֆեկտուրա
**Աջիգասավա
*Ակիտա պրեֆեկտուրա
**Հապո

## Բնակչություն
Ֆուկաուրա քաղաքի բնակչության շարժը ներկայացված է աղյուսակում։

### Կլիմա
Քաղաքում տիրում է ցուրտ մերձարևադարձային կլիմա՝ կարճ և տաք ամառներով, երկար, ձնառատ և ցուրտ ձմեռներով։





## Տնտեսություն
thumb
Ֆուկուրայի տնտեսությունը հիմնված է ձկնորսության վրա։

Կան նաև որոշ զբոսաշրջային ուղիներ, ինչպիսիք են՝ «Սիրակասի Սանաչի»-ն (համարվում է «ՅՈՒՆԵՍԿՕ»-ի համաշխարհային ժառանգության մաս) և Ջունիկո լիճը։

## Կրթություն
Ֆուկուրան ունի երեք տարրական, երեք միջնակարգ և երեք ավագ դպրոց։

## Քույր քաղաքներ
* Ռանուա, Ֆինլանդիա,

## Հայտնի անձինք
*Ամինիսիկի Ռյուջի՝ սումոիստ
*Ասյոֆուձի Սեյա՝ սումոիստ
*Կայո Ռյոձի՝ սումոիստ
*Մասացուկասա Կյոշին՝ սումոիստ

## Ծանոթագրություններ

## Արտաքին հղումենր
* 

Կատեգորիա:1926 թվականին հիմնադրված բնակավայրեր
Կատեգորիա:Ճապոնիայի քաղաքներ
Սառը պատերազմ (ֆիլմ, 2018)

**«Սառը պատերազմ»** (), 2018 թվականի դրամատիկ ֆիլմ, ռեժիսոր` Պավել Պավլիկովսկի։ Ֆիլմի պրեմիերան կայացել է 2018 թվականի մայիսի 10-ին Կաննի կինոփառատոնում, հիմնական ծրագրի շրջանակներում, որտեղ Պավլիկովսկին ստացել է մրցանակ` լավագույն ռեժիսուրայի համար։ Ֆիլմը չորս կատեգորիաներում արժանացել է Եվրոպական կինոակադեմիայի մրցանակի, այդ թվում` «Լավագույն ֆիլմ», կատեգորիայում, ինչպես նաև ստացել է երեք անվանակարգ` «Օսկար» լավագույն օտարալեզու ֆիլմի համար, լավագույն ռեժիսուրայի և լավագույն օերատորական աշխատանք։

## Սյուժե
Հետպատերազմյան Լեհաստանում դիրիժոր Վիկտորը լեհական գյուղերում ունկնդրում է ժողովրդական երգերի կատարումներ։ Նա նկատում է Զուլու անունով մի աղջկա, որի հետ սիրավեպ է սկսում, նրանց ճանապարհին կանգնում է և քաղաքականությունը, և նրանց անձնական տարաձայնությունները։

## Դերերում
* Իոաննա Կուլիգ -  Զուլա
* Թոմաշ Կոտ -  Վիկտոր
* [Բորիս Շիչ -  Լեխ
* Ագաթա Կուլեշա -  Իրենա
* Սեդրիկ Կան
* Ժաննա Բալիբար
* Ադամ Վորոնովիչ
* Ադամ Ֆերենցը

## Քննադատություն
Ֆիլմը արժանացել է կինոքննադատների լբարձր գնահատականներին։ Rotten Tomatoes կայքում ֆիլմը ունի 94 % վարկանիշ, քննադատների 188 գախոսականի հիման վրա, 10-ից 8,3 միջին գնահատականով։ Metacritic կայքում ֆիլմը ստացել է` 100-ից 40 գնահատական, 40 գրախոսականի հիման վրա, ինչը համապատասխանում է «համընդհանուր ճանաչում» կարգավիճակին։

## Ծանոթագրություններ

Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ռուսերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Գերմաներեն ֆիլմեր
Կատեգորիա:Իտալերեն ֆիլմեր
Կատեգորիա:Լեհական դրամա ֆիլմեր
Կատեգորիա:Լեհական պատմական ֆիլմեր
Կատեգորիա:Լեհական ֆիլմեր
Կատեգորիա:Լեհերեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:2010-ականների ֆրանսերեն ֆիլմեր
Կատեգորիա:2010-ականների լեհերեն ֆիլմեր
Իմաբեցու

right|thumb|270px|Սեյկան թունելի մուտքը
, քաղաք Ճապոնիայում՝ Աոմորի պրեֆեկտուրայում։ 2017 թվականի նոյեմբեր ամսի տվյալների համաձայն՝ քաղաքի բնակչությունը կազմում է 2 763 մարդ, իսկ բնակչության խտությունը՝ 22 մարդ/կմ2։ Քաղաքը զբաղեցնում է 125,27 կմ2 տարածք։

## Աշխարհագրություն
Իմաբեցուն տեղակայված է Աոմորի պրեֆեկտուրայում։ Քաղաքի մեծ մասը գտնվում է «Ցուգարու Պենինսուլա» ազգային պարկի տարածքում։

### Քույր քաղաքներ
*Աոմորի պրեֆեկտուրա
**Գոսոգավարա
**Սոտոգահամա

## Բնակչություն
Իմաբեցուի բնակչության աճը ներկայացված է աղյուսակում։

### Կլիմա
Իմաբեցուում ցուրտ մերձարևադարձային մուսսոնային կլիմա է՝ կարճ և տաք ամառներով և ցուրտ և երկար, ձնառատ ձմեռներով ։




## Կրթություն
Իմաբեցուն ունի մեկ նախնական, մեկ միջանկարգ և մեկ ավագ դպրոց։

## Տրանսպորտ
### Երկաթգիծ
*22pxEast Japan Railway Company՝ Ցուգարուի երկաթգիծ
*22px Hokkaidō Railway Company՝ Հոկայդո Սինկանսեն

## Ծանոթագրություններ

## Արտաքին հղումներ
* 

Կատեգորիա:Ճապոնիայի քաղաքներ
Սոֆիա Բաղդասարյան

**Սոֆիա Օլեգի Բաղդասարյան** (), հայ օպերային երգչուհի, դերասանուհի։

## Կենսագրություն
Ծնվել է 1986 թվականի փետրվարի 2-ին, Երևանում։ Ավարտել է Երևանի Մայակովսկու անվան թիվ 7 միջնակարգ դպրոցը։ 1993-2002 թվականներին սովորել է «Ձայնի պահպանման վոկալ-երգչախմբային» մասնագիտական դպրոցում, 2002-2007 թվականներին՝ Երևանի Կոմիտասի անվան պետական կոնսերվատորիայի վոկալ-արվեստի բաժնում։ 2010 թվականին ավարտել է կոնսերվատորիայի ասպիրանտուրան։ 2011 թվականից Երևանի Հակոբ Պարոնյանի անվան երաժշտական կոմեդիայի պետական թատրոնի թատերախմբում եղել է մեներգչուհի։ 2012 թվականից աշխատում է Հայաստանի ազգային ակադեմիական երգչախմբում՝ որպես երգչախմբի արտիստ։ Հյուրախաղերով հանդես է եկել Ստամբուլի, Բեյրութի, Մոսկվայի, Սանկտ Պետերբուրգի բեմերում։ 2015 թվականից Երևանի Ալեքսանդր Սպենդիարյանի անվան օպերայի և բալետի պետական թատրոնի մեներգչուհի է։

Մասնակցել է տարբեր միջազգային փառատոների՝ «Վերածնունդ» (2010), Մոսկվայի «Կարոտ» (2008), Միջազգային օպերային մրցույթի (2016)։ «Նոր օպերային աշխարհ» նախագծի՝ Մոսկվայում կայացած մեկամսյա կուրսերի շրջանակներում մասնակցել է Ռ. Լեոնկավալոյի «Պայացներ» օպերայի բեմադրմանը, հետագայում խաղացել գլխավոր՝ Նեդդայի դերը (2016)։

## Ներկայացումներ, դերերգեր

## Մրցանակներ
* Տաթևիկ Սազանդարյանի անվան մրցույթում Հայաստանի կոմպոզիտորների միության Հատուկ մրցանակ (2006)
* «Ուշ լինի, նուշ լինի» ներկայացման մեջ Նազիկի դերի համար արժանացել է ՀԹԳՄ «Արտավազդ» մրցանակի՝ որպես «Գլխավոր դերի դեբյուտ», (2016)

## Նշումներ

## Ծանոթագրություններ

Կատեգորիա:Հայ դերասանուհիներ
Կատեգորիա:Հայ օպերային երգչուհիներ
Թեմփլի համալսարան

**Թեմփլի համալսարան** (), պետական հետազոտական համալսարան Ֆիլադելֆիա քաղաքում, Փենսիլվանիայում։ Հիմնադրվել է 1884 թվականին։ Ունի յոթ մասնաճյուղ` Փենսիլվանիայում և միջազգային մասնաճյուղեր` Հռոմում, Տոկիոյում, Սինգապուրում, Լոնդոնում, Օվեդոյում։ Համալսարանում սովորում են ավելի քան 40 000 ուսանող։ Այն ԱՄՆ-ի ամենամեծ համալսարաններից մեկն է (երկրի խոշորագույն համալսարանների շարքում զբաղեցնում է 26-րդ տեղը)։ Թեմփլը դասվում է այն համալսարանների կատեգորիային, որոնք ֆինանսավորվում են պետական բյուջեից, բայց միևնույն ժամանակ ինքնուրույն է գործում։ 2016 թվականին՝ ըստ *U.S. News & World Report* -ի ամերիկյան լավագույն համալսարանների վարկանիշում համալսարանը զբաղեցրել է 115-րդ տեղը։

## Ֆակուլտետներ
Համալսարանի կազմում ընդգրկված է 16 դպրոց և քոլեջ (ֆակուլտետներ)։

* Tyler School of Art
* Fox School of Business
* The Maurice H. Kornberg School of Dentistry
* Temple University College of Education
* Temple University College of Engineering
* College of Public Health
* Temple University Beasley School of Law
* Temple University College of Liberal Arts
* Temple University College of Science and Technology
* Temple University School of Medicine
* Boyer College of Music and Dance
* Temple University School of Pharmacy
* Temple University School of Podiatric Medicine
* Temple University School of Tourism and Hospitality Management
* Temple University School of Media and Communication

## Բաժանմունքներ
Ուսանողները կարող են բնակվել քոլեջի տարածքում գտնվող մի քանի հանրակացարանում, որոնք ընդգրկում են`

* Johnson and Hardwick Halls
* Peabody Hall
* James S. White Hall
* 1940 Residence Hall
* 1300 Residence Hall
* Morgan Hall
* Temple Towers

## Սպորտային թիմեր
Թեմփլ համալսարանը ներկայացված է 17 տեսակի սպորտում, այդ թվում`

* Ամերիկյան ֆուտբոլ
* Բասկետբոլ
* Բեյսբոլ
* Գոլֆ
* Մեծ թենիս
* Սուսերամարտ

## Շրջանավարտներ և դասախոսներ
* Դենի Վուդբերն
* Քիմ Ռոդս
* Բոբ Սագեթ
* Ջեսի Ուիլյամս
*Քևին Հարթ
* Diplo
* Լորի Էլբերթ
* Ռեյա Թադզիրի

## Ծանոթագրություններ

## Արտաքին հղումներ
* Պաշտոնական կայք
* Համալսարանի սպորային ակումբի պաշտոնական կայք
* The true story of the Temple University 57 cent church 

Կատեգորիա:ԱՄՆ-ի համալսարաններ
Թիֆլիսի քաղաքագլուխները (գիրք)

**«Թիֆլիսի քաղաքագլուխներ»** (, ), Հայկական ճարտարապետությունն ուսումնասիրող կազմակերպության կողմից 2003 թվականին հրատարակված «ՀՃՈՒ գիտական ուսումնասիրություններ» շարքի թվով 5-րդ գիրքը (Գիրք Ե)։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Հարավային Կովկասի գլխավոր քաղաքներից մեկի՝ Թիֆլիսի քաղաքագլուխների (քաղաքապետների) պատմությունը, ինչպես նաև այդ համատեքստում Թիֆլիս (Թբիլիսի) քաղաքի պատմության առանցքային դրվագներ։ Գրքում շարադրված է մինչև 1917 թվականը շուրջ 800 տարիների ընթացքում Թբիլիսիում պաշտոնավարած 47 քաղաքագլուխների կենսագրական և նրանց պաշտոնավարության շրջանը լուսաբանող նյութեր։ Ներկայացված են նաև քաղաքի կառավարմանը, քաղաքային խորհրդին առնչվող տեղեկություններ։ Գրքում ներկայացված են նաև բովանդակությանն առնչվող արժեքավոր լուսանկարներ։

«Թիֆլիսի քաղաքագլուխներ» գիրքը հրատարակվել է Հայաստանի գիտությունների ազգային ակադեմիայի Պատմության ինստիտուտի գիտական խորհրդի երաշխավորությամբ և տպագրվել ՀՀ ԳԱԱ «Գիտություն» հրատարակչությունում։ Աշխատության հրատարակմանը նպաստել են Ռազմիկ և Վիոլետ Թադևսոյանները։

«Թիֆլիսի քաղաքագլուխներ» գրքի հրատարակումը Վրաստանի իշխանությունների և վրացական որոշ շրջանակների կողմից արժանացել է քննադատության։ 2003 թվականին գրքի շնորհանդեսի ժամանակ Հայաստանում Վրաստանի դեսպանության մշակույթի գծով կցորդ Նինո Ափցիաուրին ելույթի թույլտվություն է խնդրել և հայտնել, որ *«Հայոսը և Քարթլոսը եղբայրներ են եղել, ինչպե՞ս կարելի է նման բան գրել»*։

## Տես նաև
* Հայկական ճարտարապետությունն ուսումնասիրող հիմնադրամ
* Սամվել Կարապետյան

## Ծանոթագրություններ

Կատեգորիա:ՀՃՈՒ գիտական ուսումնասիրություններ (գրքաշար)
Կատեգորիա:Թբիլիսիի պատմություն
Կատեգորիա:Հայերեն գրքեր
Կատեգորիա:Անգլերեն գրքեր
Կատեգորիա:Թբիլիսիի քաղաքապետներ
Կատեգորիա:Գրքեր Հայաստանի պատմության մասին
Կատեգորիա:2003 գրքեր
Կատեգորիա:Հայ-վրացական հարաբերություններ
Եգիպտական գիշերներ

**«Եգիպտական գիշերներ»** (), Ալեքսանդր Պուշկինի անավարտ վիպակը, որը հրապարակվել է նրա մահից հետո «Սովրեմեննիկ» ամսագրում (№ 8, 1837 թվական)։ Այն տեսքով, որով վերակառուցում են պուշկինագետները, պարունակում է մեծ բանաստեղծական հատվածներ, որոնք բացակայում են ձեռագրերում։ Սա Պուշկինի միակ ստեղծագործությունն է, որտեղ արձակը սերտորեն առնչվում է պոեզիայի հետ։

## Սյուժե
Վիպակը բաղկացած է երեք գլխից։ Առաջին գլխում երիտասարդ և հաջողակ բանաստեղծ Չարսկին զգում է ոգեշնչման գալուստը, երբ նրա պետերբուրգյան բնակարան է մտնում մաշված զգեստով իտալացի եկվորը, ով հիշեցնում էր խաբեբայի։ Անծանոթը իրեն անվանում է նեապոլիտական նկարիչ և օգնության հույս է հայտնում «եղբայրակցի» կողմից։ Չարսկին պատասխանում է նրան կտրուկ և սառը՝ վիրավորված լինելով նման համեմատությամբ։ Սակայն, երբ իտալացին պատրաստվում է լքել իր բնակարանը, Չարսկին կանչում է նրան և երկար հարցումներից հետո իմանում է, որ իր առջև բանաստեղծ-իմպրովիզատոր է։

Երկրորդ գլխում Չարսկին հանձն է առնում կազմակերպել օտարերկրացու ելույթը աշխարհիկ հասարակությունում և կազմակերպում է տոմսերի տարածումը։ Իր նոր ծանոթի ունակությունները զգալու համար, նա առաջարկում է նրան իմպրովիզացիա անել իրեն վաղուց հետաքրքրող մի թեմայի շուրջ՝ բանաստեղծը և ամբոխը։ Տողերը, որոնք հնչում են իտալացու շուրթերից, խորապես տպավորում են Չարսկուն։ Սակայն, հազիվ հասցնելով ավարտել իր արտասանումը՝ հյուրը սկսում է շահույթի ակնկալիքով դատողություններ անել տոմսերի գնի մասին, որը հիասթափեցնում է իր ունկնդրին, ով ստիպված էր «պոեզիայի բարձրությունից հանկարծ ընկնել գրասենյակային աշխատողի նստարանին»։

Երրորդ գլխում ներկայացված է աշխարհիկ ժողովը, որտեղ  իտալացին հանդես է գալիս։ Հյուրերի կողմից առաջարկվող հարցերի միջոցով վիճակահանությամբ ընտրում են մեկը՝ Կլեոպատրան և նրա սիրեկանները։ Խոսքը վերաբերում է Սեքստոս Ավրելիոս Վիկտորի «Կեսարի մասին» ստեղծագործությանը, որտեղ եգիպտական թագուհին, իբր, սիրո գիշերներ է վաճառում իր ակնթարթային սիրո կյանքի համար։

## Գաղափար
[thumb|350px|Եգիպտական Կլեոպատրա թագուհուն ավանդաբար ներկայացնում են որպես գայթակղիչ և նենգ գեղեցկության մարմնացում, [Լիբիդոյի և մահվան միաձուլումը]]

Պուշկինի երևակայության համար որպես նախնական կետ ծառայել են ոչ արժանահավատ տեղեկություններ՝ վերցված Սեքստոս Ավրելիոս Վիկտորի «Կեսարների մասին» գրվածքից, որտեղ անհայտ խմբագիրը տեղադրել է «Հայտնի մարդկանց մասին անըստույգ ստեղծագործությունը», որը վերաբերում է Եգիպտոսի թագուհի Կլեոպատրային։ «Նա այնքան անառակ էր, որ վաճառվում էր, և այնքան գեղեցիկ էր, որ շատերը նրանից կյանքի գնով գիշեր էին գնում»։

* 1824 թվականի հոկտեմբերին Միխայլովսկում աքսորի մեջ գտնվող բանաստեղծը ստեղծում է  սյուժեի առաջին մշակումը՝ «Կլեոպատրա» անավարտ պոեմը։ Դմիտրի Սվյատոպոլկ Միրսկու գնահատմամբ, դա Պուշկինի ամենահետաքրքիր գաղափարներից մեկն էր, մահվան և ցանկասիրության մասին հրաշալի պոեմ։

## Նշումներ

## Ծանոթագրություններ

Կատեգորիա:Ալեքսանդր Պուշկինի վեպեր
Կատեգորիա:Անավարտ ստեղծագործություններ
Սերգեյ Շահվերդյան (դիվանագետ)

**Սերգեյ Շահվերդյան** (), խորհրդային դիվանագետ, արտակարգ և լիազոր դեսպան։

## Կենսագրություն
Ավարտել է Մոսկվայի պետական համալսարանի իրավաբանական ֆակուլտետը (1949)։ 1956 թվականից դիվանագիտական ծառայության մեջ է։ Իրավաբանական գիտությունների թեկնածու։ 
* 1956-1962 թվականներին եղել է ԽՍՀՄ Արտաքին գործերի նախարարության կենտրոնական ապարատի աշխատակից,
* 1962-1964 թվականներին՝ Սենեգալում ԽՍՀՄ դեսպանատան խորհրդական։
* 1964-1968 թվականներին՝ ԽՍՀՄ Արտաքին գործերի նախարարության կենտրոնական ապարատի աշխատակից։
* 1968-1969 թվականներին՝ Բելգիայում ԽՍՀՄ դեսպանատան խորհրդական։
* 1969-1971 թվականներին՝ Բելգիայում ԽՍՀՄ դեսպանատան խորհրդական-դեսպանորդ։
* 1971-1977 թվականներին՝ ԽՍՀՄ Արտաքին գործերի նախարարության կենտրոնական ապարատի աշխատակից։
* 1977-1981 թվականներին՝ Մարսելում (Ֆրանսիա) ԽՍՀՄ գլխավոր հյուպատոս։
* 1982-1984 թվականներին՝ ԽՍՀՄ Արտաքին գործերի նախարարության կենտրոնական ապարատի աշխատակից։
* 1984 թվականի հոկտեմբերի 14 - 1987 թվականի մայիսի 27 - Տոգոյում ԽՍՀՄ արտակարգ և լիազոր դեսպան։

1992 թվականին անցել է կենսաթոշակի։ Մահացել է 2014 թվականի հունվարի 4-ին։

## Պարգևներ
* «Պատվո նշան» շքանշան
* «Ժողովուրդների բարեկամության» շքանշան

## Ծանոթագրություններ

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 581.

## Արտաքին հղումներ
* Сообщение МИД России «О кончине С. Д. Шавердяна»

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Իրավաբանական գիտությունների թեկնածուներ
Հունաստանի բանկ

**Հունաստանի բանկ** ( , abbreviated ΤτΕ), Հունաստանի կենտրոնական բանկն է։ Նրա շտաբակայանը տեղադրված է Աթենքում, Պանեպիստիմիու փողոցի վրա, բայց այն ունի տարբեր մասնաճյուղեր ամբողջ երկրով մեկ։ Այն հիմնադրվել է 1927 թվականին, իսկ նրա գործունեությունը պաշտոնապես սկսվել է 1928 թվականին։ Շենքը, որտեղ ներկայումս տեղակայված է շտաբակայանը, կառուցվել է տասը տարի անց` 1938 թվականին։

Հունաստանի բանկը Աթենքի ֆոնդային բորսայի ցանկում է։

## Ներածություն
[250px|մինի|աջից|Հունաստանի բանկի [Աթենքի գլխամասային գրասենյակի գլխավոր մուտքը: Մակագրությունը կարդացվում է` *ΤΡΑΠΕΖΑ ΤΗΣ ΕΛΛΑΔΟΣ*, որը նշանակում է Հունաստանի բանկ:]]
250px|մինի|աջից|Հունաստանի բանկ մակագրություն

Հունաստանի բանկը, որը Կենտրոնական բանկերի եվրոպական համակարգի անդամ է, Հունաստանի ազգային կենտրոնական բանկն է և հիմնադրվել է 1927 թվականի 3424/7 օրենքով։ Հունաստանի բանկի բաժնետոմսերը 1930 թվականի հունիսի 12-ից գրանցված են և գտնվում են են Աթենքի բորսայում։

Այն մասնակիորեն պետական պատկանող SAA բաժնետիրական ընկերություն է հատուկ արտոնություններով, հատուկ սահմանափակումներով և պարտականություններով։ Այն չի կարող գործել որպես առևտրային բանկ և բաժնետոմսերի տոկոսը, որոնք կարող են լինել հունական պետական սեփականության տակ, չպետք է գերազանցի 35% -ը [սկզբից այդ սահմանը 10% էր)): Այն ունի ավելի քան 3000 աշխատակից։

Հունաստանի բանկի հիմնական խնդիրը Հունաստանի գնային կայունության ապահովումն է։ Այն նաև վերահսկում է մասնավոր բանկերը և գործում է որպես գանձապետ և ֆինանսական գործակալ Հունաստանի կառավարության համար։ 3867/2010 օրենքի ընդունումից հետո Հունաստանի բանկը պատասխանատու է նաև մասնավոր ապահովագրական ընկերությունների վերահսկման համար` 3229/2004 օրենքով միանալով Ապահովագրական ընկերությունների վերահսկողության կոմիտեի հետ։

Նրա եվրոյի թղթադրամների տպիչի նույնականացման կոդը Y- ն է։

Հունաստանի բանկը վաճառում է նաև ոսկե սովերեններ։

[250px|մինի|աջից|Հունաստանի բանկի մասնաճյուղը Հունաստանի երկրորդ քաղաք [Սալոնիկում]]
[250px|մինի|աջից|Հունաստանի բանկի մասնաճյուղը [Հռոդոս կղզում]]

## Կառավարիչ
Հունաստանի բանկի գլխավոր պաշտոնյան **կառավարիչն** է (, ), պետության կողմից նշանակված անձ։

### Հունաստանի բանկի կառավարիչների ցանկ

## Տես նաև
*Հունաստանի բանկային գործ
*Հունաստանի բանկերի ցանկ

**Հիմնական.**
*Հունաստանի տնտեսությունը
*Կենտրոնական բանկերի եվրոպական համակարգը
*Հունաստանի վարչապետների ցանկ

## Ծանոթագրություններ

http://cadtm.org/IMG/pdf/Report.pdf Hellenic Parliament June 2015 Page 22

## Արտաքին հղումներ
* Bank of Greece official site 
* Governor report on the balance sheet of 31st December 1928

Կատեգորիա:1927 հիմնադրումներ Հունաստանում
Կատեգորիա:1927 հիմնադրված բանկեր
Կատեգորիա:Կենտրոնական բանկեր
Կատեգորիա:Հունաստանի տնտեսություն
Կատեգորիա:Հունաստանի քաղաքականություն
Սուրբ Խաչ եկեղեցի (Բուրգաս)

**Սուրբ Խաչ եկեղեցի**, հայ առաքելական եկեղեցի Բուլղարիայի Բուրգաս քաղաքում։ 1970 թվականից եկեղեցին ընդգրկված է Բուլղարիայի մշակութային հուշարձանների շարքում։

## Պատմություն
Բուրգասի Սուրբ Խաչ եկեղեցին կառուցվել է 1853 թվականին Սուրբ Ստեփանոս փայտաշեն մատուռի տեղում, որը թվագրվում է 1673 թվականին։ Այդ մատուռ է այցելել դեպի Երուսաղեմ ճամփորդող անվանի բանաստեղծ ու Ղրիմի Հայոց թեմի առաջնորդ Մարտիրոս եպիսկոպոս Ղրիմեցին։ Եկեղեցին համարվում է Բուրգասի հնագույն շինություններից մեկը։ 19-րդ դարի կեսերին մատուռը վերածել են մեծ եկեղեցու։ 1896 թվականին եկեղեցին օծվել է վարդապետ Վախթանգ Սիսակյանի կողմից։

1878 թվականի փետրվարին, երբ Բուրգասն ազատագրվեց ռուս գեներալ-մայոր Ալեքսանդր Լերմոնտովի հրամանատարությամբ, հայ քահանան ու վանահայրերն աղոթեցին  գեներալի և նրա զորախմբի համար։

1958 թվականին ճարտարագետ Հրանտ Բակլայանի նախագծով կառուցվել է եկեղեցու քարե զանգակտունը։

1991 թվականին եկեղեցու բակում կանգնեցվել է Հայոց ցեղասպանության զոհերի հիշատակին կառուցված հուշարձանը, որն իրենից ներկայացնում է խաչքար՝ դիմացը եղեռնից մազապուրծ երիտասարդ տղան։  Հուշարձանի հեղինակն է քանդակագործ Գարի Արաբյանը։

## Պատկերասրահ

Болгария (България), обл.Бургас (обл.Бургас), общ.Бур - panoramio - Vadim Zhivotovsky.jpg
Болгария (България), обл.Бургас (обл.Бургас), общ.Бур - panoramio - Vadim Zhivotovsky (3).jpg
Travel in Bulgaria 9.jpg
Burgas Armenian Church memorial plaque 1958.jpg
Burgas Armenian Church memorial plaque Mardiros Krimentsi.jpg |Եկեղեցու ցուցանակը
Burgas Armenian Church memorial plaques Lermontov.jpg |Հուշատախտակներ եկեղեցու պատին
Burgas Mahnmal an den Voelkermord an den Armeniern 2.jpg|Հայոց ցեղասպանության զոհերի հիշատակը հավերժացնող հուշարձան Սուրբ Խաչ եկեղեցու բակում
Burgas-Armenian-church-Holy-Cross4.jpg


## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Բուլղարիայի հայոց թեմի վանքեր և եկեղեցիներ
Կատեգորիա:Բուրգասի եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայերը Բուրգասում
Ֆեստուս Ռուփուս

**Ֆեստուս Ռուփուս** (, ), հին հռոմեացի պատմիչ, մատենագիր։

## Կենսագրություն
Ֆեստուսի կյանքի հստակ ժամանակը անհայտ է։ Նրա ժամանակակից պատմական աղբյուրներից պարզ է դառնում, որ նրա ծնվելու վայրը եղել է Հռոմեական Ռեցիա պրովինցիայի Տրիդենտ քաղաքը ու ապագա պատմիչը եղել է տեղի գավառական անհայտ շերտերից.

Հետագայում Ֆեստուսը հայտնվում է Մաքսիմինուսի անիջական շրջապատում, վերջինս, ապագայում՝ 371-376 թվականներին դառնում է Գալիայի պրետորիական պրեֆեկտուրայի պրեֆեկտ, որն էլ թույլ է տալիս Ֆեստուսին կատարել պետական պաշտոնյայի ծառայություն։

365 (կամ 368) թվականին Ֆեստուսը նշանակվում է Սիրիայի կոնսուլյար։ Շուտով՝ մոտ 369 թվականին նա Հռոմի կայսր Վաղեսի (364-378) օրոք ստանում է քարտուղարի պաշտոն (*magister memoriae*):

372 թվականին Ֆեստուսը նշանակվում է Ասիայի պրոկոնսուլ, որը ամենայն հավանականությամբ, զբաղեցնում է մինչև 378 թվականը։

378 թվականին, Ադրիանապոլսի ճակատամարտում Վաղեսի սպանվելուց հետո, Ֆեստուսը հեռացվում է իր պաշտոնից, ապա նրա դեմ մեղադրանք է առաջադրվում, բայց, ըստ երևույթին Ֆեստուսի և նոր կայսեր՝ Թեոդոսիոս Ա Մեծի (379-395) հանդիպման արդյունքում, նախկին պրոկոնսուլի դեմ առաջադրված բոլոր մեղադրանքները հանվում են։ Դրանից հետո նա վերադառնում է Ասիայի իր նստավայր Եփեսոս, որտեղ շուտով (հավանաբար՝ 380 թվականի հունվարին) մահանում է  Նեմեսիսի տաճարում աստիճաններից սայթաքելու և մարմնական վնասվածք ստանալու պատճառով։

## Ծանոթագրություններ

## Աղբյուրներ
* «Երկեր», Հակոբ Մանանդյան, հատոր Բ, էջ 37.

Կատեգորիա:Գիտնականներ այբբենական կարգով
Կատեգորիա:Հռոմեական պատմիչներ
Կատեգորիա:4-րդ դարի հռոմեացիներ
Կատեգորիա:Մատենագիրներ
Կատեգորիա:Իտալացի պատմաբաններ
Կատեգորիա:Հին հռոմեացի գրողներ
Կատեգորիա:Հռոմեական կայսրության կոնսուլներ